《张孺人九十六岁签判求眉寿堂诗二首》
宋代·苏籀

萧同叔子无令笑，绵上之推乃弃官。
咸羡此堂称圣善，累从治剧劝平反。
晨昏不怠谆谆诲，僮使皆沾洩欢。
紫诏又当称大国，安舆五马叠荣观。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。